Erakondade Rahastamise 

Järelevalve Komisjon

Hr Heiki Sibul

Saime kätte ERJK ettekirjutuse nr 160 17. septembril 2026. aastal.

Selles ettekirjutuses nõutakse Isamaa Erakonnalt turutingimustele mittevastava tehingu kohaselt säästetud viiviste summas 11 065,29 eurot riigi tuludesse kandmist.
EKS § 124 lg 1 kohaselt tuleb keelatud annetus tagastada annetajale 30 päeva jooksul annetuse saamise päevast arvates ning kui seda ei ole tagastatud, tuleb see kanda riigi tuludesse. 
Komisjon loeb annetuse saamise kuupäevaks viivisarve kuupäeva 31.07.2026, sest sellest nähtub nii annetuse reaalne tegemine (viiviste arvestamine arvel kajastatud 180-päevasest maksetähtajast alates) kui selle tegelik maht (viivisevaba periood). 

Komisjon luges keelatud annetuse saamise kuupäevaks viivisarve kuupäeva 31.07.2026, sest sellest nähtub nii annetuse reaalne tegemine (viiviste arvestamine arvel kajastatud 180-päevasest maksetähtajast alates) kui selle tegelik maht (viivisevaba periood). 

Meie selle seisukohaga ei saa nõustuda, sest kõnealusel arvel on märgitud viivised tähtaegselt tasumata arvelt nr 20252598, mitte aga asjaolu, et viivseid tuleb käsitleda keelatud annetusena.

Oleme seisukohal, et väidetavalt keelatud annetuse saamise kuupäevaks tuleb lugeda ettekirjutuse nr 160 kättesaamise kuupäev, ehk 17.09.2026. Sellisel juhul tuleks väidetavalt keelatud annetus tagastada annetajale 30 päeva jooksul alates 17.09.2026.
Palun teatada, kas Te nõustute meie seisukohaga. Kui Te sellega ei nõustu, siis palun oma seisukohta põhjendada.

Lugupidamisega

Andres Metsoja
Isamaa peasekretär
